Suunnitelma 2003

Erikoistutkija Marja Kankaanranta
InBCT: ALL

Tutkimusprojektit:

Vuonna 2003 keskeisimmät tutkimusprojektini ovat seuraavat.

1) Digitaaliset portfoliot

Hankkeessa on tavoitteena digitaalinen portfolio –sovellusten kehittäminen ja tutkimus. Vuoden 2002 aikana muodostettiin kartoituksen perusteella tutkimus- ja kehittämisverkosto, johon osallistuu eri kouluvaiheiden, yliopistojen sekä työelämän edustajia. Seminaaritoiminta käynnistyi joulukuussa 2002, vuonna 2003 järjestetään kansallinen jatkoseminaari ja vuonna 2004 mahdollisesti kansainvälinen seminaari.
Tutkimuksessa seurataan tarkemmin 4-6 verkkoportfoliosovelluksen toteutumista sekä arvioidaan eri verkko-oppimisympäristöjen pedagogista käytettävyyttä. Kehittämistyöhön sisältyy myös sovelluksia toteuttavien tahojen (opettajien ja opiskelijoiden) ohjaus. Vuonna 2003 hanke saa lisärahoitusta virtuaaliyliopistosta. 

2) Lapset ja teknologia

Vuoden 2003 keskeisenä tavoitteenani on alueen haltuunotto kartoittamalla kansallisesti ja kansainvälisesti aiheesta tehtävää tutkimus- ja kehittämistyötä sekä yritystoimintaa. Olennaista on myös opinnäytetöiden ohjaus sekä tutkimuksellisten yhteyksien luominen Jyväskylän seudun päivähoitoon ja opetustoimeen. Helmikuussa 2003 aloittaa toimintansa ‘Lapset ja teknologia’ –tutkimusryhmä, jonka jäsenet ovat aiheesta opinnäytetöitä tekeviä opiskelijoita, alueen tutkijoita Jyväskylän yliopiston eri laitoksilta sekä Jyväskylän kaupungin päivähoidon ja opetustoimen edustajia, mahdollisesti myös yritysten kuten IS-VETin edustajia. 

3) Nokia basket: Personal knowledge management & personal knowledge communication

Osallistun tutkimusalueen suunnitteluun yhdessä Päivi Häkkisen ja Mikko Kovalaisen kanssa.

Julkaisusuunnitelma

Tavoitteenani on 1-3 kansainvälisen artikkelin kirjoittaminen etenkin tutkimusprojekteista 1 ja 2. Työn alla ovat myös seuraavat Agora Learning Laboratorion toimintaan nivoutuvat julkaisut:

Kankaanranta, M. & Jokiranta, A-M. 2003. Tietotekniikan opetuskäytön innovaatioita. SITESin kansallinen raportti.
Kankaanranta, M. 2003. SITES – suomalainen tietotekniikan opetuskäyttö kansainvälisessä vertailussa. Teoksessa K. Leimu (toim.) IEA-tutkimukset Suomessa. Jyväskylän yliopisto. Koulutuksen tutkimuslaitos.
Kankaanranta, M. (toim.) 2003. Digitaaliset portfoliot. Seminaariraportti. Jyväskylän yliopisto. Agora Center.
Kankaanranta, M. 2003. Tietotekniikan käyttö esiopetuksessa. Teoksessa M. Gustafsson & M. Kankaanranta (toim.) Jyväskyläläisen esiopetuksen laadukkuuden jäljillä. Jyväskylän yliopisto. Koulutuksen tutkimuslaitos.
Kankaanranta, M. 2003. Ihmislähtöistä arviointia kehittämässä – kasvun kansioista digitaalisiin portfolioihin. Teoksessa P. Kupila (toim.) Arviointi varhaiskasvatuksessa. Jyväskylä: PS-kustannus.

Näiden lisäksi on tarkoituksenani tehdä 1-2 selvitysraporttia aiheesta ‘lapset ja teknologia’.

Seminaarien järjestäminen

Digitaaliset portfoliot –seminaari, osa 2. Syksy 2003. Kohderyhmä: opettajat ja tutkijat eri kouluasteilla varhaiskasvatuksesta yliopistoon, työelämän edustajat.

Opinnäytetöiden ohjaaminen:

•	Auli Lepistö, Kuopion yliopiston terveyshallinnon ja –talouden laitos, väitöskirjan aihe: Verkkosalkku2-sovelluksen käyttö urakehitysohjelmassa (digitaalinen portfolio)
•	Janika Lehtonen, Chydenius-instituutti (JY), kasvatustieteen jatko-opiskelija, väitöskirjan aihe: tietoteknikka lukemaan oppimisen tukena alkuopetuksessa
•	Pia Kola-Torvinen, Esiopetuksen maisteriohjelma (JY) / varhaiskasvatuksen pro gradu, aihe: Digitaalinen kasvun kansio perheiden kanssa tehtävässä yhteistoiminnassa
•	Tuula Nousiainen, käyttäjäystävällinen tietojenkäsittely (JY), aihe: lapsiin liittyvien ohjelmien käytettävyystestaus (ohjaus yhdessä Hannakaisa Isomäen kanssa)